CELEX: 62010TN0181
Language: et
Date: 2010-04-23 00:00:00
Title: Kohtuasi T-181/10: 23. aprillil 2010 esitatud hagi — Reagens versus komisjon

3.7.2010   
            
            
               ET
            
            
               Euroopa Liidu Teataja
            
            
               C 179/42
            
         23. aprillil 2010 esitatud hagi — Reagens versus komisjon
   (Kohtuasi T-181/10)
   2010/C 179/74
   Kohtumenetluse keel: inglise
   
      Pooled
   
   
      Hageja: Reagens SpA (San Giorgia di Piano, Itaalia) (esindajad: solicitor B. O’Connor, advokaadid L. Toffoletti, D. Gullo ja E. De Giorgi)
   
      Kostja: Euroopa Komisjon
   
      Hageja nõuded
   
   
               —
            
            
               tühistada dokumentidega tutvumise korduvtaotluse GESTDEM 2009/5145 (SG.E.3/HP7cr-Ares (2010)95823) esitamisega seoses tehtud komisjoni 23. veebruari 2010. aasta otsus;
            
         
               —
            
            
               kohustada komisjoni võimaldada üldsusel tutvuda vaidlustatud otsuse 3 leheküljel loetletud dokumentidega (mittekonfidentsiaalsel kujul); ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma hagis palub hageja ELTL artikli 263 alusel tühistada dokumentidega tutvumise korduvtaotluse GESTDEM 2009/5145 (SG.E.3/HP7cr-Ares (2010)95823) esitamisega seoses tehtud komisjoni 23. veebruari 2010. aasta otsus seoses määruse (EÜ) nr 1049/2001 (1) sätestatud menetlusega. Otsus käsitleb hagejale EÜ artikli 81 ja EMP artikli 53 rikkumise eest määratud trahvi (juhtum COMP/38589 — Heat Stabliers) tasumise võimetusega seotud dokumentidega tutvumise taotlust.
   Oma nõude põhjendusena esitab hageja kolm järgmist väidet:
   
                
            
            
               Komisjoni rikkus ilmselt õigusnormi, kohaldades laialt määruse nr 1049/2001 artiklis 4 sätestatud erandeid.
            
         
                
            
            
               Lisaks rikkus komisjon ilmselt õigusnormi, kuna jättis rahuldamata dokumentidega tutvumise taotluse, põhjendades seda ettevõtjate majandushuvide ja uurimismenetluse eesmärgi kaitsega.
            
         
                
            
            
               Veel rikkus komisjon hageja väitel määruses nr 1049/2001 sätestatud õigust tutvuda dokumentide mittesalajaste versioonidega, keeldudes hagejale lubamast osalist dokumentidega tutvumise õigust.
            
         
                
            
            
               Lõpuks väidab hageja, et komisjon rikkus hea halduse ja õiguspärase ootuse põhimõtet ning põhimõtet, mille kohaselt peab haldus olema õiguspärane, kuna komisjon ei lubanud hagejal tutvuda teabega, mis oli vajalik selleks, et tuvastada, kuidas komisjon rakendab suuniseid määratavate trahvide arvutamise meetodi kohta (2).
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (ELT L 145, lk 43; ELT eriväljaanne 01/03, lk 331).
   
      (2)  Suunised määruse (EÜ) nr 1/2003 artikli 23 lõike 2 punkti a kohaselt määratavate trahvide arvutamise meetodi kohta (ELT C 210, lk 2).